Nr. 545/11.03.2024

**ANUNŢ**

 Clubul Sportiv Municipal Mediaș, cu sediul în Mun. Mediaș str. Lotru, Nr. 3 anunță organizarea în perioada 12.03.2024 – 08.04.2024 a concursului pentru ocuparea următoarelor posturi, funcții contractuale vacante după cum urmează:

* 1 post Inspector de specialitate grad I cu atribuții în achiziții publice la Compartiment Resurse-Umane, Achiziții Publice și Juridic;

Durata timpului de muncă: 8h/zi – 40h/săptămână,

Perioadă: nedeterminată

* 1 post Inspector de specialitate grad I cu atribuții în organizare competiții la Compartiment Sport și Organizare Competiții;

Durata timpului de muncă: 8h/zi – 40h/săptămână

Perioadă: nedeterminată

* 1 post Inspector de specialitate grad IA responsabil bazin înot, la Compartiment Administrare Baze Sportive;

Durata timpului de muncă: 8h/zi – 40h/săptămână

Perioadă: nedeterminată

* 1 post Inspector de specialitate grad I salvamar, la Compartiment Administrare Baze Sportive;

Durata timpului de muncă: 8h/zi – 40h/săptămână

Perioadă: nedeterminată

* 1 post Casier treapta I, la Compartiment Administrare Baze Sportive;

Durata timpului de muncă: 8h/zi – 40h/săptămână

Perioadă: nedeterminată

* 1 post Muncitor calificat treapta I la Compartiment Administrare Baze Sportive;

Durata timpului de muncă: 8h/zi – 40h/săptămână

Perioadă: nedeterminată

**CONDIȚII GENERALE DE PARTICIPARE LA CONCURS:**

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condiții de participare specifice:**

|  |  |  |  |
| --- | --- | --- | --- |
| **Nr**  | **FUNCŢIA** | **Nr.****posturi** | **CONDIŢII** |
| 1 | Inspector de specialitate grad I cu atribuții în achiziții publice la Compartiment Resurse-Umane, Achiziții Publice și Juridic | 1 | - studii universitare de lungă durată absolvite cu diplomă de licență - cunoștințe de operare pe calculator: Word, Excell, nivel mediu- vechime în specialitate: 3 ani |
| 2 | Inspector de specialitate grad I cu atribuții în organizare competiții la Compartiment Sport și Organizare Competiții | 1 | - studii universitare de lungă durată absolvite cu diplomă de licență- cunoștințe de operare pe calculator: Word, Excell, nivel mediu - vechime în specialitate: 3 ani- certificat/atestat de calificare: Salvamar |
| 3 | Inspector de specialitate grad IA responsabil bazin înot, la Compartiment Administrare Baze Sportive; | 1 | - studii universitare de lungă durată absolvite cu diplomă de licență - cunoștințe de operare pe calculator: Word, Excell, nivel mediu- vechime în specialitate: 5 ani- certificat/atestat de calificare: Salvamar |
| 4 | Inspector de specialitate grad I Salvamar, la Compartiment Administrare Baze Sportive | 1 | - studii universitare de lungă durată absolvite cu diplomă de licență - cunoștințe de operare pe calculator: Word, Excell, nivel mediu- vechime în specialitate: 3 ani- certificat/atestat de calificare: Salvamar |
| 5 | Casier treapta I | 1 | - studii medii absolvite cu diplomă de bacalaureat; - cunoștințe de operare pe calculator: Word, Excell, nivel mediu- vechime în muncă: 3 ani. |
| 6 | Muncitor calificat treapta I | 1 | - studii medii absolvite cu diplomă de bacalaureat; - vechime în muncă: 3 ani. |

Abilități, calități și aptitudini necesare: capacitate de relaționare și comunicare, analiză și sinteză, memorie dezvoltată, capacitatea de a se adapta la sarcini repetitive dar și în continuă schimbare, autocontrol, rezistență la oboseală și solicitări, deschidere și flexibilitate.

Concursul constă în:

➢ selecția dosarelor;

➢ proba scrisă și sau proba practică/proba de calculator nivel mediu, după caz;

➢ interviul.

**Pentru înscrierea la concurs candidații vor prezenta un dosar de concurs care va conține următoarele documente:**

a)formular de înscriere la concurs;

b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i)curriculum vitae, model comun european.

Actele prevăzute la lit. b)-d) vor fi prezentate și în original în vederea verificării conformității copiilor cu acestea.

**Concursul se organizează la sediul Primăriei Municipiului Mediaș, P-ța Corneliu Coposu, Nr.3,** sala mică de ședințe.

Dovada experienței necesare vechimii în domeniul studiilor superioare solicitate se face prin documente emise de angajator/reprezentantul legal al prestatorului de servicii/Autoritatea contractantă (adeverințe vechime, contracte, extras Revisal).

 **CALENDARUL DE DESFĂȘURARE A CONCURSULUI:**

1. Depunere dosare: 12.03.2024 – 25.03.2024, ora 1400
2. Ultima zi de depunere dosare de înscriere: 25.03.2024, ora 1400
3. Selecția dosarelor: 26.03.2024,
4. Depunerea eventuale contestații privind rezultatele selecției dosarelor: 24 ore de la data afișării procesului verbal,
5. Afișarea rezultatului soluționării contestațiilor: 24 ore de la data depunerii contestației,
6. Susținerea probei scrise: 02.04.2024, ora 0900
	1. Susținerea probei practice, după caz: 02.04.2024, ora 1130
7. Comunicarea rezultatelor după susținerea probei scrise și a probei practice, după caz: 24 ore de la proba scrisă,
8. Depunerea contestațiilor privind rezultatul probei scrise și a probei practice, după caz: 24 ore de la afișarea rezultatelor la proba scrisă,
9. Afișarea rezultatului soluționării contestațiilor la proba scrisă și a probei practice, după caz: 24 ore de la data expirării termenului de depunere a contestațiilor,
10. Susținerea interviului: 05.04.2024, începând cu ora 0900
11. Afișarea rezultatelor după susținerea interviului: 24 ore de la susținerea interviului,
12. Depunerea contestațiilor privind rezultatul interviului: 24 ore de la afișarea rezultatelor la proba de interviu,
13. Afișarea rezultatului soluționării contestațiilor la proba de interviu: 24 ore de la data expirării termenului de depunere a contestațiilor,
14. Afișarea rezultatelor finale ale concursului: imediat după afișarea rezultatului final la proba de interviu.

**Dosarele se depun la Clubul Sportiv Municipal Mediaș - Compartiment Resurse Umane,**

**Achiziții Publice și Juridic – în perioada 12.03.2024 – 25.03.2024 ora 14ºº.**

**Bibliografia stabilită pentru ocuparea postului de:**

**I. Inspector de specialitate grad I cu atribuții în achiziții publice, Compartiment Resurse-Umane, Achiziții Publice și Juridic:**

1. Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
2. Legea nr. 98/2016 privind achizițiile publice, cu modificările și completările ulterioare
3. Hotărârea Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului - cadru din Legea nr. 98/2016 privind achizițiile publice, cu modificările și completările ulterioare.

4. Ordonanța de Urgență nr. 137 din 31 august 2000 (\*\*republicată\*\*) privind prevenirea și sancționarea tuturor formelor de discriminare
Tematica:
1. O.U.G. nr. 57/2019 Art. 368, 430, 432-434, 437-441, 443-449, 538-543, 549, 551 alin.3, 552

2. Legea nr. 98/2016 privind achizițiile publice, cu modificările și completările ulterioare
- Capitolul I secțiunea a 4-a paragraful 1 Praguri.
- Capitolul II Reguli generale de participare și desfășurare a procedurilor de atribuire
- Capitolul III Modalitățile de atribuire
3. Hotărârea Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului - cadru din Legea nr. 98/2016 privind achizițiile publice, cu modificările și completările ulterioare
- Capitolul III, Secțiunea 1Achiziția directă
- Capitolul II, Secțiunea a 4-a Documentația de atribuire

4. Ordonanța de Urgență nr. 137/2000 (\*\*republicată\*\*) privind prevenirea și sancționarea tuturor formelor de discriminare

- Capitolul I Principii și definiții

**II. Bibliografia stabilită pentru ocuparea postului de Inspector de specialitate, grad I – Compartiment Sport și Organizare Competiții;**

1. Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

2. Legea educației fizice si sportului nr. 69/2000 cu modificările și completările ulterioare

3. H.G. nr. 1.447/2007 privind aprobarea Normelor financiare pentru activitatea sportivă cu modificările și completările ulterioare

4. Ordonanța de Urgență nr. 137/2000 (\*\*republicată\*\*) privind prevenirea și sancționarea tuturor formelor de discriminare

Tematica:

1. O.U.G. nr. 57/2019 Art. 368, 430, 432-434, 437-441, 443-449, 538-543, 549, 551 alin.3, 552

2. Legea educației fizice si sportului nr. 69/2000

- Titlul IV Structurile Sportive Capitolul 3 Cluburi sportive

3. H.G. nr. 1.447/2007 privind aprobarea Normelor financiare pentru activitatea sportivă cu modificările și completările ulterioare

- Capitolul III Participanții la acțiunile sportive

- Capitolul IV Categorii de cheltuieli ce pot fi efectuate pentru realizarea acțiunilor sportive

4. Ordonanța de Urgență nr. 137/2000 (\*\*republicată\*\*) privind prevenirea și sancționarea tuturor formelor de discriminare

- Capitolul I Principii și definiții

**Bibliografia stabilită pentru ocuparea posturilor de:**

**III. Inspector de specialitate, grad IA - Responsabil bazin de înot, Compartiment Administrare Baze Sportive:**

**IV. Inspector de Specialitate grad I – Salvamar, Compartiment Administrare Baze Sportive,:**

1.Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

2. Legea nr. 319/2006 privind securitatea și sănătatea în muncă:

3. H.G. nr. 1136/2007 pentru aprobarea Normelor metodologice privind organizarea serviciilor publice de salvare acvatică – salvamar și a posturilor de prim ajutor pe plajă;

4. Ordinul nr. 119/2014 emis de ministrul sănătății, pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

5. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare.

Tematica:

1. O.U.G. nr. 57/2019

- Art. 368, 430, 432-434, 437-441, 443-449, 538-543, 549, 551 alin.3, 552

2. Legea nr. 319/2006 privind securitatea și sănătatea în muncă:

- cap. IV – Obligațiile lucrătorilor: art. 22 și 23;

3. H.G. nr. 1136/2007 pentru aprobarea Normelor metodologice privind organizarea serviciilor publice de salvare acvatică – salvamar și a posturilor de prim ajutor pe plajă

4. Ordinul nr. 119/2014 emis de ministrul sănătății, pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

5. Ordonanța de Urgență nr. 137/2000 (\*\*republicată\*\*) privind prevenirea și sancționarea tuturor formelor de discriminare

- Capitolul I Principii și definiții

**V. Bibliografia stabilită pentru ocuparea postului de casier, Compartiment Administrare Baze Sportive, Bazin de înot:**

1. Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

2. Legea nr. 319/2006 privind securitatea și sănătatea în muncă

3. Decretul 209/1976 pentru aprobarea Regulamentului operațiilor de casă ale unităților socialiste;

4. Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor agenților economici, autorităților sau instituțiilor publice, cu modificările și completările ulterioare;

Tematica:

1. O.U.G. nr. 57/2019 Art. 368, 430, 432-434, 437-441, 443-449, 538-543, 549, 551 alin.3, 552

2. Legea nr. 319/2006 privind securitatea și sănătatea în muncă:

- cap. IV

– Obligațiile lucrătorilor: art. 22 și 23;

3. Decretul 209/1976 pentru aprobarea Regulamentului operațiilor de casă ale unităților socialiste;

4. Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor agenților economici, autorităților sau instituțiilor publice, cu modificările și completările ulterioare;

**VI.** Pentru ocuparea **postului de muncitor calificat** la Compartiment Administrare Baze Sportive, concursul va consta în susținerea unei probe practice, în incinta Clubului Sportiv Municipal Mediaș, P-ța Corneliu Coposu, Nr. 3.

 **Afișat azi, 12.03.2024 la avizierul Clubului Sportiv Municipal Mediaș, și pe paginile de internet:**

 1. https://csmmedias.ro/

 2. <https://primariamedias.ro>

 3. https://posturi.gov.ro/

**DIRECTOR**

**VĂCAR RODICA**